ส่งเสริมและพัฒนาด้านการประมงพื้นที่แม่น้ำโขง จังหวัดอำนาจเจริญ ลดผลกระทบทางระบบนิเวศ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ รับฟังปัญหาการเปลี่ยนแปลงระบบนิเวศแม่น้ำโขงและพบปะพี่น้องประชาชน จังหวัดอำนาจเจริญ ซึ่งระบบนิเวศในแม่น้ำโขงนี้ ได้รับผลกระทบในหลายด้าน ทั้งแม่น้ำโขงแห้งขอดจนเห็นเนินทราย น้ำโขงเปลี่ยนสี และน้ำขึ้น-ลง ผิดธรรมชาติ เป็นต้น กระทรวงเกษตรและสหกรณ์ มียุทธศาสตร์บริหารจัดการทรัพยากรการเกษตรและสิ่งแวดล้อมอย่างสมดุลและยั่งยืน โดยการบริหารจัดการทรัพยากรการเกษตรอย่างยั่งยืนสอดคล้องกับเป้าหมายการพัฒนาอย่างยั่งยืน  รวมทั้งการฟื้นฟูและอนุรักษ์ทรัพยากรการเกษตรให้มีความสมดุลและยั่งยืน นอกจากนี้ ยังมุ่งพัฒนาพื้นที่ดังกล่าวเป็นศูนย์กลางเศรษฐกิจของอนุภูมิภาคลุ่มแม่น้ำโขง โดยมุ่งเน้นแก้ปัญหาความยากจนและพัฒนาคุณภาพชีวิตผู้มีรายได้น้อย เพื่อลดความเหลื่อมล้ำทางสังคมและสร้างความเข้มแข็งของเศรษฐกิจภายใน ควบคู่กับการแก้ไขปัญหาด้านทรัพยากรธรรมชาติและสิ่งแวดล้อมกรมประมง มีโครงการส่งเสริมและพัฒนาด้านการประมงพื้นที่แม่น้ำโขง จังหวัดอำนาจเจริญ มุ่งเน้นการเพิ่มผลผลิตมูลค่าและความหลากหลายของสัตว์น้ำในแม่น้ำโขงและแหล่งน้ำชุมชน